पाएं अपने शहर की ताज़ा ख़बरें और फ्री ई-पेपरडाउनलोड करें
शनिवार को मजदूर दिवस के अवसर पर मुख्यमंत्री अशोक गहलोत ने यूनिवर्सल हैल्थ की महत्वाकांक्षी मुख्यमंत्री चिरंजीवी स्वास्थ्य बीमा योजना का वर्चुअल शुभारंभ किया। इसमें राज्य के सभी जिलों से ब्लॉक स्तर तक के जनप्रतिनिधियों एवं अधिकारियों ने भाग लिया।
इस मौके पर बाड़मेर जिला मुख्यालय पर राजस्व मंत्री हरीश चौधरी, बाड़मेर विधायक मेवाराम जैन, जिला प्रमुख महेंद्र चौधरी, नगर परिषद सभापति दीपक माली, उपसभापति सुरतान सिंह, जिला कलेक्टर लोक बन्धु, अतिरिक्त जिला कलेक्टर ओम प्रकाश विश्नोई ,मुख्य कार्यकारी अधिकारी मोहन दान रतनू, मेडिकल कॉलेज प्राचार्य डॉ. आरके आसेरी, सीएमएचओ डॉ. बीएल विश्नोई ने भाग लिया।
मुख्यमंत्री चिरंजीवी स्वास्थ्य बीमा योजना के तहत पंजीकृत परिवारों को राज्य के 765 सरकारी और 330 से अधिक संबंद्ध निजी अस्पतालों में भर्ती होने पर 5 लाख रुपए तक की निशुल्क चिकित्सा सुविधा मिलेगी। इसमें भर्ती के 5 दिन पूर्व और डिस्चार्ज के बाद 15 दिन तक का चिकित्सा व्यय शामिल है। अस्पताल में भर्ती होने पर ही लाभार्थी को निशुल्क उपचार का लाभ मिल पाएगा। वहीं इस योजना के तहत हार्ट, कैंसर, किडनी, डायलिसिस और कोविड-19 जैसी गंभीर बीमारियों सहित 1576 प्रकार के पैकेज और प्रोसीजर उपलब्ध है।
पंजीकरण की तिथि 31 मई तक बढ़ाई: मुख्यमंत्री चिरंजीवी स्वास्थ्य बीमा योजना में पंजीकरण की अंतिम तिथि पूर्व में 30 अप्रैल रखी गई थी, उसे बढ़ाकर 31 मई किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva hin_Deva zho_Hant eng_Latn